**УТВЪРДИЛ:**



**МИНИСТЕРСТВО НА ОКОЛНАТА СРЕДА И ВОДИТЕ**

**Главна дирекция „Оперативна програма Околна среда“**

Европейски фонд за регионално развитие на ЕС

**УСЛОВИЯ ЗА КАНДИДАТСТВАНЕ**

ПО процедура № BG16FFPR002-4.005

**„****Актуализация на Плановете за управление на риска от наводнения за периода 2028-2033 г.“**

по Приоритет 4 „ Риск и изменение на климата”

на Програма „Околна среда 2021-2027 г.”

**1. Наименование на програмата:**

Програма „Околна среда“ 2021 – 2027 г. (ПОС 2021-2027 г.)

**2. Наименование на приоритета и специфичната цел:**

Риск и изменение на климата, „Насърчаване на адаптирането към изменението на климата, предотвратяването на риска от бедствия и устойчивостта, като се вземат предвид екосистемни подходи”.

**3. Номер и наименование на процедурата:**

BG16FFPR002-4.005 „Актуализация на Плановете за управление на риска от наводнения за периода 2028-2033 г.“

**4. Измерения по кодове:**

Измерение 1 - Област на интервенция - 058

Измерение 2 - Форма на финансиране - 01

Измерение 3 - Териториален механизъм - 033

Измерение 4 - Стопанска дейност - 024

Измерение 5 - Равенство между половете - 03

Измерение 6 - Режим на помощ - НП

**5. Териториален обхват:**

Проектите по процедурата се изпълняват на територията на Република България с обхват район на басейново управление на водите.

**6. Цели на предоставяната безвъзмездна финансова помощ по процедурата и очаквани резултати:**

Процедурата за предоставяне на безвъзмездна финансова помощ е насочена към осигуряването на подкрепа за актуализацията на Плановете за управление на риска от наводнения (ПУРН) за периода 2028-2033 г. чрез извършването на дейности по актуализиране на предварителната оценка на риска от наводнения, на картите на районите под заплаха от наводнения и картите на районите с риск от наводнения, оценки и дейности по актуализация на Програмите от мерки и ПУРН за 2028-2033 г. в съответствие с Директива 2007/60/ЕО на Европейския парламент и на Съвета от 23 октомври 2007 година относно оценката и управлението на риска от наводнения (Директивата за наводненията), Закона за водите (ЗВ) и в изпълнение на целите на Националната стратегия за намаляване на риска от бедствия (2018 – 2030), приета с Решение № 505 на Министерския съвет от 2018 г. ПУРН с включени Програми от мерки към него е документът, който определя дългосрочното стратегическо планиране за намаляване на риска от наводнения на територията на Република България. ПУРН се разработват за четирите района за басейново управление на водите и съдържат мерки за предотвратяване и намаляване на неблагоприятните последици от наводнения за живота и здравето на човека, околната среда, културното наследство, техническата инфраструктура и стопанската дейност, свързани с вредното въздействие но водите.

В резултат от изпълнението на дейностите ще бъдат налични ПУРН за периода 2028-2033 г., отчитайки текущото изпълнение на действащите планове, краткосрочни и дългосрочни климатични прогнози, специфични характеристики на съответния район за басейново управление.

Ще бъдат изготвени и предложени конкретни мерки, с които да се предотврати/намали риска от подобни бедствия, да се осигури защита на населението за територията на страната.

**7. Индикатори (показатели)[[1]](#footnote-2):**

**Индикатор за изпълнение (показател за краен продукт):**

*• Национални и поднационални стратегии относно адаптирането към изменението на климата – брой.*

*Във формуляра за кандидатстване за базова стойност на индикатора се посочва „0“.*

*Целевата стойност на индикатора, която следва да бъде постигната с изпълнението на допустимите дейности по процедурата, за всеки кандидат е 1 брой. Целевата стойност на показателя e определена на база законодателните ангажименти за разработване на Планове за управление на риска от наводнения на ниво район на басейново управление на водите за конкретните бенефициенти (раздел IV от ЗВ).*

*Документът, посредством които ще се осъществява отчитането на индикатора е Решение на Министерски съвет за приемане на ПУРН.*

*Целевата стойност се отнася към съответната категория регион (по-слабо развити или регион в преход) по местонахождение (място на изпълнение на проекта).*

**Специфичен за процедурата индикатор (показател) за резултат:**

*• Разработени* *програми с конкретни мерки за защита от наводнения – брой.*

*Във формуляра за кандидатстване като базова стойност на индикатора се посочва „0“.*

*Целевата стойност за всеки кандидат е 1 бр. Целевата стойност е определена на база изготвена програма с мерки за защита от наводнения, като резултат от актуализацията на ПУРН за периода 2028-2033 г. за конкретния бенефициент.*

*Документът, посредством който ще се осъществява отчитането на индикатора е Решение на Министерски съвет за приемане на ПУРН.*

**ВАЖНО**: Индикаторите (показателите) ще се приемат от Управляващия орган на ПОС 2021-2027 г. за изпълнени съгласно предвиденото в административния договор за предоставяне на безвъзмездна финансова помощ (АДБФП) и приложенията към нея.

**8. Общ размер на безвъзмездната финансова помощ по процедурата** **и разпределение по категория региони (ако е приложимо):**

Общият размер на средствата, които могат да бъдат предоставени по процедурата чрез директно предоставяне на безвъзмездна финансова помощ (БФП) е до 7 000 000,00 лв. (седем милиона лева). Бюджетът е разпределен пропорционално между кандидатите по показател площ на район за басейново управление (РБУ). Към полученото разпределение е приложен коефициент, с който е пренасочен ресурс към БДЗБР, отчитайки специфични характеристики на релефа на района:

Западнобеломорски район на басейново управление: до 870 230,00 лв.

Дунавски район на басейново управление: до 2 865 461,00 лв.

Черноморски район на басейново управление: до 1 057 304,00 лв.

Източнобеломорски район на басейново управление: до 2 207 005,00 лв.

**Финансиране за региона в преход (Югозападен регион за планиране)**: до 870 230,00 лв. (осемстотин и седемдесет хиляди двеста и тридесет лева).

**Финансиране за по-слабо развитите региони** **(Северозападен регион, Северен централен регион, Североизточен регион, Южен централен регион и Югоизточен регион за планиране)** – до 6 129 770,00 лв. (шест милиона сто двадесет и девет хиляди седемстотин и седемдесет лева).

Управляващият орган на ПОС 2021-2027 г. си запазва правото да не предостави изцяло посочената сума, в случай че проектното предложение не отговаря на изискванията на условията за кандидатстване или в случай че предвидените за изпълнение дейности по проекта изискват по-малък финансов ресурс.

Посоченият общ размер на БФП по процедурата може да бъде увеличаван при наличие на финансов ресурс по приоритета и/или по съответния фонд, без изменение на условията за кандидатстване.

**9. Минимален (ако е приложимо) и максимален размер на безвъзмездната финансова помощ за конкретен проект:**

По процедурата няма определен минимален размер на БПФ за проектното предложение. Максималният размер на БФП за всеки проект не може да надвишава максималният финансов ресурс за съответния район на басейново управление, посочен в раздел 8.

Управляващият орган има право да увеличава одобрения в проектно предложение бюджет по реда, предвиден в АДБФП и глава шеста от условията за изпълнение по настоящата процедура без изменение на настоящите условия за кандидатстване, което ще се счита за съответстващо на критерий "Исканото финансиране (безвъзмездна финансова помощ) се отнася само за допустими разходи и е до размера, определен в условията за кандидатстване."

**10. Процент на съфинансиране[[2]](#footnote-3):**

Процентът на съфинансиране на БФП по процедурата е както следва:

*Финансиране за региона в преход*:

- средства от Европейския фонд за регионално развитие (ЕФРР) в размер на 70 % - до 609 161,00 лв. (шестстотин и девет хиляди сто шестдесет и един лева) и

- национално съфинансиране в размер на 30 % - до 261 069,00 лв. (двеста шестдесет и една хиляди и шестдесет и девет лева)

*Финансиране за по-слабо развитите региони*:

- средства от ЕФРР в размер на 85 % от БФП - до 5 210 304,50 лв. (пет милиона двеста и десет хиляди триста и четири лева и петдесет стотинки) и

- национално съфинансиране - в размер на 15 % от БФП- до 919 465,50 лв. (деветстотин и деветнадесет хиляди четиристотин шестдесет и пет лева и петдесет стотинки).

По процедурата могат да се предоставят до 100% от максималния размер на допустимите разходи.

**11. Допустими кандидати:**

Конкретни бенефициенти по процедурата са Басейнова дирекция „Дунавски район“, Басейнова дирекция „Черноморски район“, Басейнова дирекция „Източнобеломорски район“ и Басейнова дирекция „Западнобеломорски район“ към Министерство на околната среда и водите (МОСВ).

Съгласно разпоредбата на чл. 155, ал. 1, т. 2, б. „б“ от ЗВ, директорът на басейнова дирекция изпълнява държавната политика на басейново ниво, като разработва предварителната оценка на риска от наводнения, картите на районите под заплаха от наводнения, картите на районите с риск от наводнения и ПУРН на ниво район за басейново управление на водите. Съгласно чл. 5, ал. 1 т. 4 от Правилника за дейността, организацията на работа и състав на басейновите дирекции (издаден от министъра на околната среда и водите, обн., ДВ, бр. 7 от 21.01.2011 г., в сила от 21.01.2011 г.) директорът на басейнова дирекция разработва предварителната оценка, картите и плана за управление на риска от наводнения (ПУРН) на ниво район за басейново управление на водите, както и тяхната актуализация.

**12. Допустими партньори (ако е приложимо):**

МОСВ чрез дирекция „Управление на водите“ е допустим партньор по смисъла на параграф 1, т. 5 от Допълнителните разпоредби на ПМС № 23/2023 г.

Министърът на околната среда и водите осъществява управлението на водите на национално ниво, съгласно разпоредбата на чл. 9, ал. 2 от ЗВ, като съгласно параграф 1, ал. 1, т. 30 от допълнителните разпоредби на ЗВ, „управление на водите“ включва дейностите по използване, опазване и възстановяване на водите, както и дейностите по предпазването от вредното им въздействие. Защитата от вредното въздействие на водите включва и защитата от наводнения (съгласно чл. 137, ал. 1, т. 1 от ЗВ).

Съгласно чл. 40, ал. 1, т. 3, б. „а“ – „г“ от Устройствения правилник на МОСВ (приет с ПМС № 208 от 27.09.2017 г., посл. изм. обн., ДВ, бр. 23 от 19.03.2024 г.), дирекция УВ осъществява управлението на водите на национално ниво чрез управление на риска от наводнение и на комплексните и значими язовири чрез: координиране изпълнението на задълженията на страната по изискванията на Директивата за наводненията; координиране и обобщаване изпълнението на програмите от мерки на ПУРН; трансгранично сътрудничество и координация, свързани с управление на риска от наводнения; и докладване изпълнението на изискванията на Директивата за наводненията пред ЕК.

Кандидатите следва да представят заповед, издадена от министъра на околната среда и водите или оправомощено от него лице, с която се определя най-малко следното:

- подробно и точно конкретните задачи на партньора и бенефициента/-ите във връзка с подготовката на проектното предложение, планирането, управлението и изпълнението на дейностите по проекта;

- правата и задълженията между страните във връзка с подаването на проектното предложение и изпълнението на дейностите по проекта;

- определянето на конкретните финансови ангажименти на бенефициента и партньора във връзка с изпълнението на проекта и по отношение на исканата БФП;

- ясно определяне на отговорностите при евентуално налагане на финансови корекции на бенефициента, включително във връзка с дейността на партньора;

- реда за възстановяване на сумите на партньора след извършени разплащания по проекта от Управляващия орган.

**13. Дейности, допустими за финансиране:**

Дейностите, предвидени за изпълнение следва да водят до постигането на целите на процедурата, да са в съответствие с принципа за „ненанасяне на значителни вреди“, ангажиментът за тяхното изпълнение да съобразява Заповедта по раздел 12 от условията за кандидатстване. Предвид факта, че по процедурата не се подкрепя изграждане на инфраструктура, разпоредбите на чл. 73, пар. 2, буква „й“ от Регламент (ЕС) 2021/1060 не са приложими за проектното предложение.

Допустими за финансиране са следните дейности, които кандидатът описва и обосновава в проектното предложение:

**13.1. Актуализация на Плановете за управление на риска от наводнения за периода 2028-2033 г.:**

**13.1.1. Извършване на проучвания, оценки, анализи, разработки, вкл. актуализация на предварителната оценка на риска от наводнения /ПОРН/:**

- събиране, обработка и анализ на данни за минали наводнения;

- определяне на минали наводнения със значителни неблагоприятни последици, на сериозни минали наводнения и на бъдещи наводнения с потенциални неблагоприятни последици;

- оценка на влиянието на климатичните изменения във връзка с ПОРН;

- оценка и актуализация на Райони със значителен потенциален риск от наводнения (РЗПРН);

- обмен на информация и съгласуване със съседните държави , вкл. организиране на срещи и събития във връзка с ПОРН;

- обществени консултации на проекта на ПОРН;

- други дейности, свързани с т. 13.1.1.

**13.1.2. Актуализация на картите на районите под заплаха от наводнения (КЗН) и картите на районите с риск от наводнения (КРН):**

- хидроложки изследвания, вкл. определяне на максимални водни количества, оценка на валежи, анализ на изменението на оразмерителните количества и необходимостта от актуализация на границите на заливане;

- геодезически измервания за нови и/или изменени РЗПРН;

- изготвяне на цифров модел на релефа за нови и/или изменени РЗПРН;

- хидравлично моделиране;

- картиране на заплахата от наводнения;

- оценка и картиране на риска от наводнения;

- обмен на информация и съгласуване със съседните държави, вкл. организиране на срещи и събития;

- обществени консултации на КЗН и КЗР;

- други дейности, свързани с т. 13.1.2.

**13.1.3. Актуализация на програмите от мерки, вкл. извършване на анализ на напредъка по изпълнението на мерките от ПУРН 2022-2027 г., оценка и приоритизация на мерките, остойностяване на мерките и др.;**

**13.1.4. Изготвяне на ПУРН за периода 2028-2033, вкл. провеждане на обществени консултации по проектите на ПУРН, извършване на екологичната оценка на проектите на ПУРН, актуализация на приоритетите и целите на управлението на риска от наводнения, трансгранична координация, вкл. организиране на срещи и събития и др.;**

**13.2. Спомагателни дейности, като експертни анализи, становища, обосновки; анализ на остойностяването** **на дейностите, включени в проектното предложение; дейности по съгласуване и координация, изпълнявани от служители на бенефициента/партньора, при обоснована необходимост.**

**13.3. Организация и управление на проекта, видимост, прозрачност и комуникация и за разработване на документация за възлагане на обществени поръчки.**

**Организацията и управлението на проекта** включва организиране и обезпечаване работата на екипа за управление на проекта (ЕУП) - възнаграждения, осигуровки и командировъчни разходи, осигуряване на необходимите консумативи, материали и оборудване за администриране на проекта.

Бенефициентът е пряко отговорен за управлението на проекта и осигуряване качественото изпълнение на заложените дейности. Той следва да предвиди достатъчно механизми за взаимодействие между членовете на екипа за управление на проекта при изпълнение на задачите и отчитане на работата, с цел осигуряване на вътрешна оценка и контрол, както и за мониторинг на напредъка по проекта и предприемането на корективни мерки, при необходимост.

Членовете на екипа могат да бъдат вътрешни за организацията служители, както и външни експерти, на които е възложено изпълнение на дейностите по организация и управление по реда на ЗОП, като това следва да бъде изрично упоменато в проектното предложение.

Ръководителят на проекта не може да съвместява функциите на ръководител с тези на член на екипа за управление на проекта. Кандидатът следва да осигури ясна организационна структура за управление на проекта, в която са включени ръководител на проекта и членове с посочени задачи, отговорности, необходим опит и квалификация на всеки отделен член. Членовете на екипа за управление следва да покриват функции като подготовка на документите, необходими за извършване на плащания и за верификация на разходите, мониторинг и докладване, изпълнение на мерки за видимост, прозрачност и комуникация, съхранение на документите по проекта, както и функции по координация на дейностите по проекта. Членове на екипа за управление могат да съвместяват различни функции, с изключение на такива, при които едната от съвместяваните позиции е с контролни функции спрямо другата.

Предвидената организационна структура следва да демонстрира разделение на функциите в екипа, като не е допустимо припокриване на функциите и задачите, както между отделните членове в екипа за управление, така и с външни изпълнители по проекта.

Предвидените мерки за **видимост, прозрачност и комуникация** трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, конкретният бенефициент има задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгл. чл. 47 и Приложение IX от Регламент (ЕС) 2021/1060, налични на <https://ec.europa.eu/regional_policy/en/information/logos_downloadcenter/>.

Правилата на ЕК за комуникация и видимост за периода 2021-2027 г., логото на Програма „Околна среда“ и примерна бланка могат да бъдат изтеглени от следния линк: <https://www.eufunds.bg/bg/opos/node/14311>

При изпълнение на дейностите за видимост, прозрачност и комуникация съгласно чл. 50 от Регламент (ЕС)2021/1060 конкретният бенефициент следва:

- да публикува на уебсайта си и на сайтове в социални медии кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

Следва да се има предвид, че Управляващият орган на ПОС 2021-2027 г. не съгласува мерките за видимост, прозрачност и комуникация по време на изпълнението на проекта, а единствено следи за тяхното прилагане.

Съгласно чл. 49, пар. 6 от Регламент (ЕС) 2021/1060, във връзка с чл. 22, ал. 2 от условията за изпълнение, бенефициентите предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент.

**Разработване на документация за възлагане на обществени поръчки** се включва към дейност „Организация и управление на проекта, видимост, прозрачност и комуникация и разработване на документация за възлагане на обществени поръчки“.

**Дейността, свързана с организация и управление на проекта, видимост, прозрачност и комуникация и разработване на документация за възлагане на обществени поръчки се описват** във формуляра за кандидатстване съгл. указанията в Приложение № 1 към условията за кандидатстване.

**ВАЖНО:** На етапа на кандидатстване кандидатите, съответно партньора, следва да са обявили обществените поръчки, вкл. за които приложение намира чл. 114 от ЗОП, за дейности, чието изпълнение не е обвързано с резултатите от изпълнението на други допустими за финансиране по проекта дейности. На етапа на кандидатстване не се изисква кандидатите да са обявили обществените поръчки за дейност 13.3.

Обстоятелството се доказва с предоставянето на списък с линкове към ЦАИС ЕОП, когато същото е приложимо. Последователността и обвързаността между допустимите дейности се описва в проектното предложение.

При подготовката на документацията за обществените поръчки, провеждането на процедурата, сключването на договори с изпълнители и тяхното изпълнение следва да бъдат съобразени и изискванията в условията за изпълнение по настоящата процедура.

**13.4. Видове недопустими дейности:**

Посочените по-долу дейности са недопустими за финансиране от ПОС 2021-2027 г. по процедурата:

- всякакви дейности от търговски и/или друг характер, генериращи печалба за кандидата и/или партньора;

- дейности, извършени в нарушение на правилата за държавни помощи;

- дейности, свързани със закупуването на дълготрайни материални активи – втора употреба;

- дейности, за изпълнението на които вече е било предоставено финансиране със средства от Европейските фондове за споделено управление (ЕФСУ) или чрез други фондове и инструменти на Европейския съюз, както и с други публични средства, различни от тези на бенефициента;

- дейности в изпълнение на операции, които операции са физически завършени или изцяло осъществени преди подаването на Формуляра за кандидатстване от бенефициента, независимо дали всички свързани плащания са извършени от него.

- други дейности, извън обхвата на процедурата и непопадащи в обхвата на Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд;

- дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060;

- дейности за одит на проекта.

В случай че конкретният бенефициент предвижда изпълнение на недопустими дейности, той посочва тяхната стойност и източника на финансиране в проектното си предложение, като разходите за същите няма да бъдат възстановени от ПОС 2021-2027 г.

**14. Категории разходи, допустими за финансиране[[3]](#footnote-4):**

Разходите в рамките на проектното предложение следва да са обосновани и да отговарят на принципа на добро финансово управление, по-специално от гледна точка на икономичността и ефикасността, да са с нестопански характер, да водят до постигането на целите на процедурата.

Бюджетът на проекта представлява предварителна оценка на очакваните разходи и максимален размер на допустимите разходи. Допустимостта на разходите се основава на европейското и българското законодателство, следва да се базира на нормативно определени размери или на реални пазарни цени и да е в съответствие с предвидените за финансиране дейности. Управляващият орган има право да увеличава одобрения в проектното предложение бюджет по реда на глава шеста от Условията за изпълнение по настоящата процедура и при спазване на действащото законодателство.

**14.1. Нормативна уредба**

Разходите, допустими за финансиране по процедурата, трябва да отговарят на разпоредбите на:

- Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060);

- Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд (Регламент (ЕС) 2021/1058);

- Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза;;

- Закон за управление на средствата от Европейските фондове при споделено управление (ЗУСЕФСУ);

- Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (ПМС № 23/2023 г.);

- Постановление № 86 на Министерския съвет от 01.06.2023 г. за определяне на национални правила за допустимост на разходите по програмите, финансирани от ЕФСУ за програмен период 2021-2027 г. (ПМС № 86/2023 г.);

– Наредба № H-5 от 29 декември 2022 г. за определяне на правилата за извършване на пла-щания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите.

– Закон за обществените поръчки (ЗОП) и подзаконови нормативни актове по прилагането му.

– Указание на министъра на финансите № НФ-1/09.01.2024 г. за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г.

**14.2. Общи условия за допустимост на разходите по процедурата.**

Бюджетът на проектното предложение може да съдържа както разходи, които кандидатът/партньорът планира да извърши след одобрението на проектното предложение, така и такива, които той вече е направил преди подаването му във връзка с изпълнението на дейности по проекта, които са извършени в срока на допустимост на разходите (1 януари 2021 г. - 31 декември 2029 г.) и които не са финансирани със средства от ЕФСУ или чрез други фондове и инструменти на ЕС, както и с други публични средства, различни от тези на бенефициента при съобразяване на чл. 64 от Регламент (ЕС) 2021/1060.

Разходите по процедурата се считат за допустими, ако са налице условията за допустимост на разходите, определени в чл. 57, ал. 1 от ЗУСЕФСУ. По отношение на условията за допустимост на разходите приложение намира чл. 3 и раздел ІІІ от глава трета на ПМС № 86/2023 г.

По отношение на разходите, за които в нормативната уредба и настоящите Условия за кандидатстване са предвидени ограничения в размера/стойността им, допустима за финансиране е частта от съответния разход до размера на ограниченията, съответно до определената стойност. Процентните ограничения се прилагат, както за определяне на раз-мера на допустимите разходи за финансиране по бюджета на етап оценка, така и върху реално извършените, разплатени верифицирани идекларирани към Европейската комисия разходи при реалното изпълнение на проекта.

**14.3. Предвидени ограничения в размера/стойността на определени категории разходи:**

При спазване на съображение 43 от преамбюла на Регламент (ЕС) 2021/1060 и чл. 54, изр. второ от Регламент (ЕС) 2021/1060, за непреките разходи се прилага процент на единна ставка към допустимите преки разходи по проекта, изчислена през програмен период 2014-2020 г. Непреки разходи под формата на единна ставка: 1) организация и управление; 2) видимост, прозрачност и комуникация и 3) разработване на документация за възлагане на обществени поръчки:

- за проекти със стойност на БФП от 400 001 до 1 000 000 лв. – 10 %;

- за проекти със стойност на БФП от 1 000 001 до 2 500 000 лв. – 9 %;

- за проекти със стойност на БФП от 2 500 001 до 7 000 000 лв. – 4 %;

По отношение на непреките разходи (разходи за организация и управление, свързани с възнаграждения на екипа по управление/администриране на проекта (ръководител, координатор, технически сътрудник, счетоводител и др.); разходи за пътни, настаняване и дневни на екипа; разходи за външни услуги във връзка с организацията и управлението на одобрения за финансиране проект; други разходи, необходими за администрирането/управлението на проекта (материали, консумативи, оборудване); разходи за разработване на документация за възлагане на обществени поръчки, както и разходите за видимост, прозрачност и комуникация, свързани с популяризиране на изпълнението и резултатите от проекта), независимо дали се възлагат изцяло на външен за бенефициента изпълнител или екипът за управление на проекта е сформиран единствено от служители на бенефициента (или е смесен – служители на бенефициента и външни за него лица, избрани в съответствие с националното законодателство), БФП се предоставя под формата по чл. 55, ал. 1, т. 4 от ЗУСЕФСУ (финансиране с единна ставка, определено чрез прилагане на процент към една или няколко определени категории разходи). **Стойността на непреките разходи се определя като приложимият за съответното проектно предложение % се отнесе към общата стойност на преките допустими разходи.** Максималният размер на допустимата безвъзмездна финансова помощ, определен в раздел 8, обхваща общия размер на преките допустими разходи и размера на непреките разходи, изчислен по описания метод.

Кандидатът следва да има предвид, че процентните ограничения се налагат върху реално извършените и разплатени допустими разходи, вкл. последващото изплащане на пълния размер на разходите за дейността по организация и управление, видимост, прозрачност и комуникация, разработване на документация за възлагане на обществени поръчки, зависи от постигането на резултатите от проекта, измерими със съответните индикатори, заложени в проектното предложение.

Използването на единна ставка по чл. 55, ал. 1, т. 4 от ЗУСЕФСУ не освобождава бенефици-ентите от задълженията им при изпълнението на всички дейности, включени в техните про-екти, да спазват приложимото европейско и национално законодателство.

**14.4. Допустими категории разходи:**

Допустимите за финансиране по процедурата разходи следва да са групирани и съобразени със следните категории:

**I. РАЗХОДИ ЗА УСЛУГИ:**

Разходи за специализирани услуги - проучвания, оценки, анализи, разработки във връзка с ПУРН;

Разходи за постигане на съответствие с екологичното законодателство (процедура по екологична оценка).

Разходи за актуализация на ПУРН.

Разходи за спомагателни дейности[[4]](#footnote-5) – напр. анализ на остойностяването на дейностите, включени в проектното предложение;

Разходи, свързани с организиране на дейности по трансгранична координация4.

**II. РАЗХОДИ ЗА ПЕРСОНАЛ:**

Разходи за проучвания, оценки, анализи, разработки във връзка с ПУРН, които се изпълняват от служители на бенефициента/партньора;

Разходи за спомагателни дейности, които се изпълняват от служители на бенефициента/партньора.

Разходи, свързани с организиране на дейности по трансгранична координация, които се изпълняват от служители на бенефициента/партньора, в т.ч. транспорт и настаняване.

**ІII. РАЗХОДИ ЗА ТАКСИ:**

Разходи за административни такси.

**IV. НЕПРЕКИ РАЗХОДИ:**

Разходи за организация и управление, разходи за видимост, прозрачност и комуникация и разработване на документация за възлагане на обществени поръчки, при прилагане на чл. 55, ал. 1 т. 4. от ЗУСЕФСУ.

**ДДС е допустим разход по процедурата в съответствие с изискванията на Приложение № 3 към условията за изпълнение.**

**14.5. Недопустими разходи:**

По процедурата не са допустими следните разходи:

* разходи за дейности, за които е било предоставено финансиране със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента;
* разходи за одит;
* разходи, извършени след периода за изпълнение на дейностите;
* разходи за всякакви дейности от търговски характер, генериращи печалба за кандидата и/или партньора;
* разходи за дейности, извършени в нарушение на правилата за държавни помощи;
* разходи, свързани с поддръжка и експлоатация на придобитите активи след края на срока за изпълнение на проекта;
* глоби, финансови санкции и разходи за разрешаване на правни спорове и съдебни дела чрез представителство от адвокат, адвокатско дружество или обединение на адвокати;
* комисиони и загуби от курсови разлики при обмяна на чужда валута;
* ДДС върху недопустими дейности и възстановим ДДС съгласно чл. 8 от ПМС № 86/2023 г.;
* разходи за закупуване на дълготрайни материални активи – втора употреба;
* разходите за гаранции, осигурени от банка или от друга финансова институция;
* лихви по дългове, с изключение на свързани с БФП, предоставени под формата на лихвени субсидии или субсидии за гаранционни такси;
* разходи, надхвърлящи нормативно определени максимални размери, както и разходи, надхвърлящи процентните ограничения и/или максималната стойност за тях, включена в условията за кандидатстване;
* разходи, свързани с изпълнението на недопустими дейности по процедурата;
* разходи за финансиране на операции, които операции към момента на избирането им за финансиране от Европейските фондове за споделено управление са били физически завършени или изцяло осъществени преди подаването на проектното предложение за финансиране по програмата от страна на бенефициента, независимо дали всички свързани плащания са направени от бенефициента или не (съгласно чл. 63, параграф 6 от Регламент (ЕС) № 2021/1060);
* разходи за предприятия в затруднено положение, както са определени в член 2, точка 18 от Регламент (ЕС) № 651/2014, освен ако предоставянето на подкрепа е разрешено по силата на правила за предоставяне на помощ de minimis или на правила за временна държавна помощ, предназначени за справяне с извънредни обстоятелства;
* разходи за дейности, които са били част от операция, подлежаща на преместване съгласно член 66 от Регламент (ЕС) 2021/1060, или които биха представлявали прехвърляне на производствена дейност в съответствие с член 65, параграф 1, буква „а“ от Регламент (ЕС) 2021/1060.

**Недопустими за финансиране разходи, неправомерно одобрени и платени от бенефициента, остават за негова сметка и не подлежат на възстановяване.**

**14.6.** **Указания за изготвяне на бюджета.**

Подробни указания за попълване на бюджета на проекта са представени в Приложение № 1 към условията за кандидатстване.

**14.7. Анализ относно остойностяването на дейностите, включени в проектното предложение** (по образец, Приложение № 2 към условията за кандидатстване).

Анализът на остойностяването се изготвя като самостоятелен документ съгласно образеца на Приложение № 2 към условията за кандидатстване, в който се обосновава как е остойностена всяка една от дейностите, при съобразяване на изискванията в условията за изпълнение.

За дейността по т. 13.3. (организация и управление, видимост, прозрачност и комуникация, и разработване на документация за възлагане и провеждане на обществени поръчки), които влизат в състава на непреките разходи, *анализ на остойностяването не се представя*. С цел определяне на общата стойност на проектното предложение в Приложение № 2 към условията за кандидатстване се попълват само процентът и стойността на непреките разходи.

В анализа се посочва въз основа на какви документи, други анализи или проучвания са остойностени дейностите и/или каква информация/ минимални технически и/или функционални характеристики, данни/ показатели/ оферти/ извлечение от каталог на производители/доставчици, информация за вече сключени и изпълнени договори със сходни параметри и предмет, пазарни консултации по смисъла на Закона за обществените поръчки (ЗОП), пазарни проучвания и/или проучване в интернет, досегашен опит, калкулативен метод и др. са ползвани при остойностяването и др. (за целите на определяне стойността на дадена дейност е необходимо сравнение на базата на минимум два източника). При позоваване на вече сключени договори с избран/и изпълнител/и на дейности, предмет на проектното предложение, с което се кандидатства, към анализа на остойностяването се прилага копие/я на тези договори или, ако са публично достъпни, се посочва активен линк към тях. Това не освобождава бенефициента от представяне на анализ на остойностяването за получаване на прогнозната стойност на поръчката. При позоваване на оферти се прилагат самите оферти, при позоваване на извлечение от каталог на производители/доставчици се прилагат извлеченията от каталога или се посочват съответните линкове към продукта. При доказване на стойността на отделна дейност единствено чрез оферти, се изисква същите да са представени от субекти, чиито предмет на дейност е сходен с предмета на представената от кандидата оферта. Това се доказва с референция за изпълнена подобна услуга, извлечение от договор със сходен предмет или публично достъпна информация – интернет сайт с посочени основни дейности на организацията и изпълнени услуги.

В случаите, в които остойностяването е извършено единствено на базата на оферти, се представят минимум две независими оферти, които са съпоставими - с подобни технически параметри или естество на услугата.

“Независими оферти“ са оферти, подадени от лица, които не се намират в следната свързаност помежду си или спрямо кандидата:

а) лица, едното от които участва в управлението на дружеството на другото;

б) съдружници;

в) лица, които съвместно контролират пряко трето лице;

г) лица, които участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо;

ж) лицата, едното от които е търговски представител на другото.

Ако при проверка се установи, че представените оферти са от две свързани по между си или с бенефициента лица, то се изисква да се предоставят такива, които са издадени от независими източници или да се използва друг подход за обосноваване на съответния разход.

При доказване на разходите за персонал за всеки експерт, включен в изпълнението на допустими дейности се посочва приложимата часова ставка или месечно заплащане с включени всички приложими надбавки като осигуровки, данъци и т.н. При остойностяването на разходите за персонал се попълва прогнозното време, за което всеки експерт ще работи, в съответствие с описаното в дейностите към проектното предложение. Допустимо е за периода на изпълнение на проекта да се индексира сегашното заплащане на експерта с добавяне на прогнозируемата инфлация, съгласно данните на НСИ и Министерство на финансите.

Възможно е доказване на стойности по дейности чрез извадка на подобни услуги/доставки от страницата на Агенцията по обществени поръчки (АОП), като се посочват аналогичните характеристики между проведената поръчка със сключен договор и дейностите, предвидени в проектното предложение. В анализа на остойностяване е възможно да се посочи и процент на допълнителни разходи (ако такива са налични), които може да включват транспортни разходи, управленски разходи и/или друго, като изрично следва да е посочена тяхната стойност или процент от действителните разходи с обосновка за приетия процент и необходимостта от прилагането му.

Всеки анализ на остойностяване следва да съдържа в поле „Забележка“ описателна част за принципите, които са използвани при определяне на стойността на отделна дейност: защо и как е определена стойността на дейността, коя сума е приета – средноаритметична или по-ниската стойност на услугата/доставката, какви обстоятелства са отчетени или следва да се отчитат при остойностяване на всяка конкретна дейност, друго по преценка на кандидата.

Анализът на остойностяването обосновава изборът на най-добро съотношение между размера на исканата БФП, предвидените дейности и постигането на поставените цели, като задължително се спазва принципа на добро финансово управление (икономичност, ефикасност и ефективност), дефиниран в Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза.

Структурата на анализа следва последователността на дейностите, посочена в секция „План за изпълнение/Дейности по проекта“ от формуляра за кандидатстване в ИСУН. Номерацията и наименованието на дейностите, посочени в анализа, следва да са идентични с тези, посочени в секция „План за изпълнение/Дейности по проекта“ на формуляра в ИСУН, като се сумира и посочва на ред „Общо“ и общата стойност на проектното предложение.

**14.8. Авансово плащане:**

Бенефициентът има право да получи авансово плащане в размер до 20 % от БФП за проекта след подписване на АДБФП.

Срокът и условията за извършване на авансовото плащане са определени в условия за изпълнение. Авансовите плащания следва да бъдат посочени във формуляра за кандидатстване съгласно указанията на Приложение № 1 към условията за кандидатстване.

В съответствие с чл. 60, ал. 2 от ЗУСЕФСУ, списъкът с писмени доказателства (отчетни документи), които бенефициентът прилага към искането си за извършване на съответното плащане, е приложен към условията за изпълнение (Приложение № 2 към условията за изпълнение).

**15. Допустими целеви групи** (ако е приложимо):

МОСВ, Басейнови дирекции, НИМХ, общини, областни управители, др. министерства, населението на Република България.

**16. Приложим режим на минимални/държавни помощи** (ако е приложимо):

Определение на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държавата-членка, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на Европейския съюз. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

Едно от условията, които трябва да бъдат изпълнени, за да бъдат приложени правилата за държавни помощи при предоставянето на държавни ресурси, е получател на помощта да е „предприятие“ съгласно конкурентното право. „Предприятие” по смисъла на чл. 107 от ДФЕС е всяка структура, ангажирана със стопанска дейност, независимо от правния й статут и начина й на финансиране. Съгласно практиката на Съда на ЕС, „предприятия“ по смисъла на конкурентното право са всички субекти, упражняващи икономическа дейност, в това число и носители на публична власт, когато дейността им е свързана с предлагане на стоки/услуги на пазара. За преценката дали едно лице оперира като „предприятие“ е без значение правният статут по националното право и начинът му на финансиране. Когато дейността е свързана с упражняване на властнически правомощия, тя няма икономически характер и следователно за нея са неприложими правилата за държавни помощи.

Допустими за финансиране по процедурата са дейностите по извършване на актуализацията на плановете за управление на риска от наводнения (ПУРН), която да обхване периода 2028 – 2033 г., в съответствие с Директивата за наводненията и Националната стратегията за намаляване на риска от бедствия 2018-2030 г. Съгласно чл. 146о, ал. 1 от ЗВ, ПУРН се преразглеждат и актуализират на всеки 6 години. По настоящата процедура се предвижда финансиране на проучвания, оценки и разработки, необходими за изготвянето на актуализация на ПУРН за периода 2028-2033 г., вкл. актуализация на предварителната оценка на риска от наводнения, актуализиране на карти на заплахата и риска от наводнения, ведно с провеждането на обществени консултации по проектите на актуализираните плановете и извършването на екологична оценка.

Кандидати по настоящата процедура са Басейнова дирекция „Дунавски район“, Басейнова дирекция „Черноморски район“, Басейнова дирекция „Източнобеломорски район“ и Басейнова дирекция „Западнобеломорски район“. Басейновите дирекции се създават за да осъществяват управление на водите в съответните райони за басейново управление. Съгласно чл. 154, ал. 3 от Закона за водите (ЗВ), директорът на басейновата дирекция провежда държавната политика за управление на водите на басейново ниво. Директорът на басейнова дирекция разработва предварителната оценка на риска от наводнения по чл. 146б, ал. 1 от ЗВ, картите на районите под заплаха от наводнения и картите на районите с риск от наводнения и плана за управление на риска от наводнения (чл. 155, ал. 1, т. 2, буква „б“ от ЗВ). В допълнение, съгласно чл. 5, ал. 1 т. 4 от Правилника за дейността, организацията на работа и състав на басейновите дирекции (издаден от министъра на околната среда и водите, обн., ДВ, бр. 7 от 21.01.2011 г., в сила от 21.01.2011 г.), директорът на басейнова дирекция извършва актуализацията на предварителната оценка, картите и плана за управление на риска от наводнения на ниво район за басейново управление на водите.

Басейновите дирекции са юридически лица на бюджетна издръжка, второстепенни разпоредители с бюджетни кредити, чиято дейност се координира и контролира от Министерството на околната среда и водите (чл. 2, ал. 1 и чл. 3 от Правилника за дейността, организацията на работа и състав на басейновите дирекции). В този смисъл, директорите на басейновите дирекции са териториални органи на държавната изпълнителна власт в областта на управлението на водите.

При изпълнение на дейностите от кандидатите е допустимо участието на партньор – дирекция „Управление на водите“ към МОСВ. Съгласно чл. 151, ал. 2, т. 2, букви „а“ и „в“, „бб“ от ЗВ, министърът на околната среда и водите осъществява държавната политика за управление на водите и предлага за приемане от Министерския съвет плановете за управление на риска от наводнения.

В съответствие с чл. 40, ал. 1, т. 3, б. „а“- „г“ от Устройствения правилник на МОСВ, дирекция „Управление на водите“ осъществява управлението на водите на национално ниво, вкл. чрез управление на риска от наводнения и на комплексните и значими язовири чрез координиране изпълнението на задълженията на страната по изискванията на Директивата за наводненията; координиране и обобщаване изпълнението на програмите от мерки на ПУРН; трансгранично сътрудничество и координация, свързани с управление на риска от наводнения и организиране и провеждане на докладването на изпълнението на изискванията на Директивата за наводненията пред ЕК.

Министерството, чрез своите звена, подпомага министъра при подготовката, организацията, изпълнението и контрола на решенията и актовете, свързани с осъществяването на правомощията на министъра, в т.ч. и във връзка с разработването на стратегии, програми за опазване на околната среда по компоненти, за рационално управление и използване на водите.

В нормативната уредба (ЗВ), уреждаща дейностите по управление на водите във връзка с управление на риска от наводнения, са разписани конкретни задължения за централните и териториални органи на изпълнителната власт, следователно може да се направи заключение, че това са дейности по упражняване на публична власт, присъщи на държавата и включени в правомощията на МОСВ (дирекция УВ) и басейновите дирекции към МОСВ. Подобно тълкуване е и в съответствие с възприетия подход в Съобщение на Комисията „Известие на Комисията относно понятието за държавна помощ съгласно член 107, параграф 1 от ДФЕС“. Съгласно т. 17 от Известие на комисията относно понятието за държавна помощ, посочено в член 107, параграф 1 от ДФЕС, от съдебната практика следва, че член 107 от ДФЕС не се прилага, когато държавата действа „при упражняване на публична власт“ или когато публични субекти действат „в качеството си на публични органи“. Може да се смята, че даден субект действа при упражняване на публична власт, когато въпросната дейност е задача, която е част от основните функции на държавата или е свързана с тези функции по естеството си, целта си и правилата, на които се подчинява. В случая дейностите се извършват от посочените по-горе държавни органи в изпълнение на вменените им правомощия.

Видно от посочените разпоредби, дейностите по разработването/актуализирането на ПУРН са израз на функции, присъщи на държавата и нямат за цел да облагодетелстват определено предприятие или сектор.

Съгласно чл. 146и, ал. 1 от ЗВ ПУРН на ниво район на басейново управление се съставят въз основа на картите на райони под заплаха от наводнения и картите на райони в риск от наводнения. ПУРН са документ, който служи за изпълнението на държавни функции по управление на риска от наводнения на ниво район на басейново управление. Първите ПУРН съдържат заключенията на предварителната оценка за риска от наводнения съгласно изискванията на ЗВ под формата на обобщена карта на района за басейново управление, очертаваща районите, за които съществува значителен потенциален риск от наводнения или вероятност за значителен потенциален риск от наводнения, които са предмет на съответния ПУРН; картите на районите под заплаха от наводнения и картите на районите с риск от наводнения, разработени съгласно ЗВ, и заключенията, които могат да бъдат направени от тези карти; описание на целите на управлението на риска от наводнения; кратко представяне на мерките и техния приоритет, целящи постигане на целите на управлението на риска от наводнения, включително предприетите мерки и мерките относно наводнения, изисквани и предприети съгласно други нормативни актове в областта на околната среда. ПУРН разглеждат всички аспекти на управлението на риска, като се съсредоточават върху предотвратяването на наводнението, защитата от наводнение, увеличаване на подготвеността за наводнение, включително прогнозите за наводнение и изграждането на система за ранно предупреждение (чл. 146м, ал. 2 от ЗВ). Съгласно чл. 146к, ал. 2 от ЗВ, ПУРН включват и цели за намаляване на потенциалните неблагоприятни последици от наводненията за човешкото здраве, околната среда, културното наследство, техническата инфраструктура и стопанската дейност; намаляване на вероятността от наводнения; мерки за постигане на целите и описание на изпълнението на плана. Актуализацията на ПУРН, съгласно чл. 146о, ал. 2 от ЗВ, съдържа: промени или актуализации от публикуването на предходната версия на плана за управление на риска от наводнения, включително обобщение на преразглежданията, оценка на напредъка по изпълнението на целите съгласно чл. 146к, ал. 2, т. 1 от ЗВ, описание и обяснение за всички мерки, предвидени в по-ранна версия на плана за управление на риска от наводнения, които са били планирани, но не са били предприети и описание на всички допълнителни мерки от публикуването на предходната версия на плана за управление на риска от наводнения.

Актуализираните ПУРН за периода 2028 – 2033 г. не представляват основа за изпълнение на икономически дейности, тъй като не създават права за отделно предприятие или предприятия, които имат за резултат създаване на икономическо предимство, а по-скоро въвеждат задължения за определени предприятия и икономически сектори, свързани с намаляване вредното въздействие на водите. Въз основа на тези документи не могат да бъдат подпомагани предприятия за изпълнението на задължения в областта на опазването на околната среда или за надхвърляне на задължителни стандарти на ЕС в тази област. ПУРН са публични и общодостъпни. В този смисъл, подпомагането по процедурата не следва да се счита за държавна помощ.

Дейностите по проектите ще се изпълняват от служители на бенефициентите и партньорите, а дейностите, които са свързани с доставки на стоки и услуги, от външни изпълнители, определени в резултат от провеждането на състезателни, прозрачни, достатъчно добре разгласени и недискриминационни процедури за обществени поръчки по реда на ЗОП по смисъла на смисъла на параграф 89-96 от Съобщение на Комисията относно понятието за държавна помощ в съответствие с чл. 107, пар. 1 от Договора за функциониране на ЕС.

Всички активи, които ще бъдат обект на финансиране по процедурата, ще бъдат държавна собственост. С подписването на АДБФП, бенефициентът ще се задължи да спазва разпоредбите на действащото законодателство в областта на държавните помощи, включително като не допуска средства или активи, придобити при изпълнението на проекта, да бъдат предоставяни на трети лица в нарушение на това законодателство. Управляващият орган на ПОС 2021-2027 г. контролира спазването на това задължение от страна на бенефициента чрез своите управленски проверки, вкл. чрез проверки на място, гарантиращи изпълнението на приложимите условия, чрез които се доказва липсата на държавна помощ при изпълнението на проекта.

В съответствие с чл. 57, ал. 1, т. 8 от ЗУСЕФСУ, разходите на бенефициентите, които не са съобразени с приложимите правила за предоставяне на държавни помощи, не са допустими за финансиране от ПОС 2021-2027 г. и няма да бъдат възстановявани от програмата. Съблюдаването на правилата за допустимост на разходите е обект на проверка от Управляващия орган на етапа на тяхната верификация. Съгласно чл. 70, ал. 1, т. 2 от ЗУСЕФСУ, за нарушаване на правилата за държавната помощ по смисъла на чл. 107 от Договора за функционирането на Европейския съюз на бенефициентите се налагат финансови корекции. Управляващият орган ПОС 2021-2027 г. си запазва правото да извършва проверки на място при бенефициентите, с цел да гарантира спазването на нормативните изисквания в областта на държавните помощи. В случай че Управляващият орган на ПОС 2021-2027 г. или друг компетентен орган установи нарушения и неправомерно отпускане на държавни помощи от страна на бенефициентите, последните следва да осигурят възстановяване на всички изплатени суми, ведно с лихва, определена по реда на приложимото законодателство за държавни помощи.

При необходимост от съобразяване с приложими правила за държавни помощи на етапа на изпълнение на проектите по процедурата, същото се извършва единствено с изменение и/или допълнение на АДБФП и в съответствие с приложимото законодателство.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите (<http://stateaid.minfin.bg/>).

**17. Хоризонтални принципи**[[5]](#footnote-6)

Изпълнението на дейностите по настоящата процедура следва да бъде съобразено с хоризонталните принципи съгласно чл. 9 от Регламент (ЕС) 2021/1060:

1. Устойчиво развитие;

2. Равни възможности и недопускане на дискриминация;

3. Равенство между половете.

В допълнение, в проектното предложение е препоръчително да се предвиди, ако е приложимо и при възможност, възлагане на зелена/и обществена/и поръчка/и. Информация относно възможностите за прилагане на изискванията за възлагане на зелени обществени поръчки се съдържа на интернет страницата на Агенцията по обществени поръчки ([www.aop.bg](http://www.aop.bg)) и на страницата на Европейската комисия (<http://ec.europa.eu/environment/gpp/eu_gpp_criteria_en.htm>).

Информацията се попълва съгласно указанията в Приложение № 1 към настоящите условия за кандидатстване.

При подготовката на Условията за кандидатстване са предприети действия, гарантиращи спазване на Хартата на основните права на ЕС и на Конвенцията на Организацията на обединените нации (ООН) за правата на хората с увреждания. Приложими за процедурата са принципите по чл. 2, ал. 1 от ЗУСЕФСУ за недопускане на дискриминация, публичност и прозрачност на финансирането, устойчиво развитие и опазване на околната среда. Изискванията, заложени в процедурата по отношение на процеса на кандидатстване и последващо изпълнение на дейностите, гарантират спазването на правата, посочени в Хартата на основните права на ЕС и Конвенцията на ООН за правата на хората с увреждания.

**18. Минимален и максимален срок за изпълнение на проекта** (ако е приложимо):

Максималният срок за изпълнение на проекта, който бенефициентът може да посочи в т. 1 на формуляра за кандидатстване в поле *„Основни данни“*, е 36 (тридесет и шест) месеца, но не по-късно от крайния срок за допустимост на разходите за периода 2021-2027 г., който е 31 декември 2029 г. След този срок бенефициентът следва да изготви и внесе искане за окончателно плащане по проекта в рамките на 1 (един) месец.

Изменения по отношение на срока за изпълнение са възможни единствено по реда на глава шеста от условията за изпълнение по процедурата.

Кандидатът следва да има предвид, че съгласно чл. 48, ал. 2 от ЗУСЕФСУ финансирането с безвъзмездна финансова помощ се прекратява едностранно от Ръководителя на Управляващия орган, когато бенефициент не сключи договор с изпълнител до 12 (дванадесет) месеца от изтичането на срока, предвиден за неговото сключване, посочен в поле „Месец за стартиране на дейността“ за съответната дейност. Случаите, при които този срок спира да тече, са определени в чл. 4, ал. 2 от ПМС № 23 от 13.02.2023 г.

**19. Ред за оценяване на концепциите за проектни предложения[[6]](#footnote-7):**

Неприложимо.

**20. Критерии и методика за оценка на концепциите за проектни предложения[[7]](#footnote-8):**

Неприложимо.

**21. Ред за оценяване на проектните предложения:**

Проектните предложения се оценяват съгласно съответните разпоредби на Раздел ІІІ, „Директно предоставяне на безвъзмездна финансова помощ“ от Глава трета „Предоставяне на безвъзмездна финансова помощ“ на ЗУСЕФСУ, при спазване на разпоредбите на ПМС № 23 от 13.02.2023 г.

Оценката на проектните предложения се осъществява по електронен път чрез системата ИСУН от Оценителна комисия (ОК), назначена със заповед на Ръководителя на Управляващия орган на ПОС 2021-2027 г., на база методика и критерии, одобрени от Комитета за наблюдение на ПОС 2021-2027 г. и посочени в раздел 22 на Условията за кандидатстване. Съставът на OK съобразява предмета на процедурата, като членовете и помощник-оценителите притежават необходимата професионална компетентност за изпълнение на задачите и отговарят на изисквания, идентични с тези по чл. 17, ал. 2 и 3 от ПМС № 23 от 13.02.2023 г.

Оценяването на проектните предложения се извършва в срок до три месеца от датата на подаването им или от крайния срок за подаването им.

В случай че конкретният бенефициент по процедурата е подал повече от едно проектно предложение в ИСУН, той може писмено да оттегли всички проектни предложения, които счита за несъответстващи на условията за кандидатстване. В този случай OK не разглежда оттеглените предложения. При неоттеглено повече от едно проектно предложение, OК разглежда последното подадено от кандидата по дата и час проектно предложение.

В случай на установени в процеса на оценка нередовности, непълноти и/или несъответствия на проектното предложение, на конкретния бенефициент се изпраща уведомление през модул „Оценителни сесии“, секция „Комуникация“ в ИСУН, за което той получава съобщение на електронния адрес, посочен при регистрацията за кандидатстване. Предвид това промени в профила на конкретния бенефициент в ИСУН са невъзможни. Допуснатите от конкретния бенефициент нередовности, непълноти и/или несъответствия се отстраняват с оглед постигане на съответствие с методиката и критериите за оценка. В уведомлението задължително се съдържа информация, че неотстраняването им може да доведе до прекратяване на производството по отношение на конкретния бенефициент и се определя разумен срок за представяне на ревизирана проектна документация, който не може да бъде по-кратък от една седмица. По искане на конкретния бенефициент, чрез официална кореспонденция, постъпила в деловодната система на МОСВ, този срок може да бъде удължаван, като съгласно чл. 25 от ПМС № 23/2023 г. срокът за оценяване на проектното предложение спира да тече до датата на регистрирането на ревизията в ИСУН. Периодът за оценка ведно с исканията за удължаване и със спиранията за отстраняване на установени нередовности, непълноти и/или несъответствия не може да надвишава шест календарни месеца, считано от датата на стартиране на оценката.

В случай че конкретният бенефициент не отстрани в срок нередовност, непълнота и/или несъответствие с изискванията и/или не поиска удължаване, OK може повторно да изпрати уведомление за установените такива, като определи нов срок за тяхното отстраняване, който не може да бъде по-кратък от една седмица. В случай че конкретният бенефициент не отстрани в срок нередовност, непълнота и/или несъответствие с изискванията на процедурата, производството по предоставяне на БФП по отношение на конкретния бенефициент се прекратява на основание чл. 46, ал. 2 от ЗУСЕФСУ.

При оценката на проектните предложения по критерий „Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента.“, се извършва проверка на:

1. информацията в ИСУН при необходимост, за програмни периоди 2007-2013 г., 2014-2020 г. и 2021-2027 г.;

2. декларираните обстоятелства от кандидата, вкл. представената справка за изпълнение на сходни проекти и дейности за период от 10 години преди датата на кандидатстване.

В случай че при проверката възникне съмнение за наличие на двойно финансиране, OK има право да изиска както писмени становища от компетентните ведомства, така и резюмета на проекти или дейности от кандидата.

При оценката по критерий „Стойността на отделните дейности е определена въз основа на анализ на остойностяването, съгласно изискванията на условията за кандидатстване“, в случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/офертите, вследствие на които е направено остойностяването по дейности и да направи допълнителни проверки по отношение на остойностяването, на базата на минимум два източника на информация, за удостоверяване на стойността за извършване на конкретната дейност. В случай че ОК не получи разумна увереност за остойностяването, извършено от конкретния бенефициент, може да покани кандидата за провеждане на консултации с цел ревизиране на конкретен бюджетен разход.

По преценка на OK или по искане на конкретен бенефициент, по време на оценката на проектното предложение може да бъде организирано провеждането на работни срещи с участие на конкретния бенефициент, на които се обсъждат единствено въпроси, свързани с предоставени на конкретния бенефициент разяснения и указания на OK за отстраняване на непълноти, несъответствия и/или нередовности на проектното предложение.

По иницииране от член на OK и при необходимост по време на оценката е възможно посещение на място с цел запознаване на OK в детайли със спецификите на предвидените в проектното предложение дейности; извършване на проверка за двойно финансиране и др. и добиване на достатъчна увереност за последващо оценяване на съответния критерий, съгласно методиката за оценка по процедурата. За извършеното посещение се изготвя доклад, който става приложение към доклада за оценка на проектното предложение.

Оценяването на проектните предложения приключва с одобрение на доклад за оценка на OK от Ръководителя на Управляващия орган на ПОС 2021 - 2027 г.

При наличие на отрицателен резултат от оценяването, процедурата се прекратява.

При наличие на положителен резултат от оценяването, Ръководителят на Управляващия орган взема решение за предоставяне на безвъзмездна финансова помощ за одобрено проектно предложение, което се обективира в АДБФП с конкретния бенефициент, съдържащ всички реквизити, посочени в чл. 37, ал. 3 от ЗУСЕФСУ. До конкретния бенефициент се изпраща уведомление, с което същият се уведомява чрез ИСУН за одобрението на проектното предложение, изисква се представянето на документи и информация в оперативен порядък, необходими за изготвянето на проекта на АДБФП и се определя срок за това.

Процесът, свързан с попълване и подаване на проектно предложение в ИСУН и представянето на допълнителна информация/ документация при оценка на същото, е представено в Приложение № 1 към настоящите условия за кандидатстване и Ръководството за потребителя за модул „Е-кандидатстване“ в ИСУН: https://eumis2020.government.bg/bg/s/Default/Manual.

**22. Критерии и методика за оценка на проектното предложение:**

**КРИТЕРИИ** **ЗА ОЦЕНКА**

|  |  |  |  |
| --- | --- | --- | --- |
| **№** | **Критерий** | **ДА/НЕ/НП** | **Методика на оценка** |
| ***Административно съответствие и допустимост*** | | | |
| 1. | Кандидатът е представил всички документи, които се изискват за целите на кандидатстването, като документите, за които е указано, са подписани и приложени във формата, посочен в условията за кандидатстване. |  | Извършва се проверка в секция „Прикачени документи“ от Формуляра за кандидатстване за наличие на всички документи, изискуеми съгласно раздел „Списък на документите, които се подават на етап кандидатстване“ от условията за кандидатстване. |
| 2. | Партньорът е допустим съгласно условията за кандидатстване. |  | Извършва се проверка на съответствието на информацията в секция „Данни за партньора“ от Формулярa за кандидатстване в ИСУН и секция „Прикачени документи“, ако е приложимо, с изискванията и условията на раздел „Допустими партньори“ от условията за кандидатстване. |
| 3. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. |  | Извършва се проверка на информацията, подадена от кандидата в поле Е-декларации или секция „Прикачени документи“ (в случай на оправомощено/упълномощено лице) във формуляра за кандидатстване. При необходимост се извършва служебна проверка за проектни предложения с подобен обхват, регистрирани от кандидата в ИСУН за програмни периоди 2007-2013 г., 2014-2020 г. и 2021–2027 г.  В случай че при проверката възникне съмнение за наличие на двойно финансиране, OK има право да изиска, както писмени становища от компетентните ведомства, така и резюмета на проекти или дейности от кандидата. |
| 4. | В проектното предложение са заложени индикаторите за изпълнение и резултат (показатели за краен продукт и резултат) съгласно условията за кандидатстване, като за същите са изпълнени изискванията на съответния раздел от условията. |  | Извършва се проверка за съответствие на информацията, подадена от кандидата в секция „Индикатори“ във Формуляра за кандидатстване и изискванията на раздел „Индикатори (показатели)“ от условията за кандидатстване. |
| 5. | Дейностите, за които се иска финансиране от програмата, са допустими и в съответствие с изискванията на условията за кандидатстване. |  | Извършва се проверка за съответствие между дейностите, включени в проекта, които са посочени в секция „План за изпълнение/ Дейности по проекта“ от Формуляра за кандидатстване, и дейностите и указанията на раздел „Дейности, допустими за финансиране“ от условията за кандидатстване. |
| 6. | Обявени са процедури за обществени поръчки за дейности по проекта, предвидени за изпълнение от външен изпълнител съгласно изискванията на условията за кандидатстване. |  | В случай че критерият е приложим, се извършва проверка на информацията, представена във Формуляр за кандидатстване, секция „План за изпълнение / Дейности по проекта“ и секция „Прикачени документи“ и информацията, налична в ЦАИС ЕОП. |
| ***Оценка за качество*** | | | |
| 1. | Проектът допринася за постигането на целите на процедурата. |  | Извършва се проверка за съответствие между информацията, представена от кандидата в ИСУН, формуляр за кандидатстване, секция „Основни данни“ и раздел „Цели на предоставяната безвъзмездна финансова помощ по процедурата и очаквани резултати“ от условията за кандидатстване. |
| 2. | Предвидените дейности са описани, обоснована е тяхната необходимост за постигане целите на проектното предложение и заложените индикатори за изпълнение и резултат (показатели за краен продукт и резултат) съгласно условията за кандидатстване. |  | Извършва се проверка на информацията, подадена в секция „План за изпълнение / Дейности по проекта“ на Формуляра за кандидатстване и нейното съответствие с условията на раздели „Цели на предоставяната безвъзмездна финансова помощ по процедурата и очаквани резултати“ и „Индикатори (показатели)“ от условията за кандидатстване. |
| 3. | Бюджетът на проектното предложение е попълнен съгласно изискванията и указанията, посочени в условията за кандидатстване. |  | Извършва се проверка за съответствието на бюджета, попълнен в секция „Бюджет“ във Формуляра за кандидатстване и изискванията на раздел „Категории разходи, допустими за финансиране“ на условията за кандидатстване. |
| 4. | Стойността на отделните дейности е определена въз основа на анализ на остойностяването съгласно изискванията на условията за кандидатстване. |  | Извършва се проверка за съответствие на стойностите в секция „План за изпълнение/ Дейности по проекта“ във Формуляра за кандидатстване и представения в секция „Прикачени документи“ анализ на остойностяването, както и дали анализът на остойностяването е изготвен съгласно указанията на раздел „Категории разходи, допустими за финансиране“ на условията за кандидатстване.  В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/ офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност. |
| 5. | Исканото финансиране (безвъзмездна финансова помощ) се отнася само за допустими разходи и е до размера, определен в условията за кандидатстване. |  | Извършва се проверка за съответствието на попълнените разходи в секция „Бюджет“, стойностите на отделните дейности в секция „План за изпълнение/ Дейности по проекта“ във Формуляра за кандидатстване и изискванията на раздел „Категории разходи, допустими за финансиране“ от условията за кандидатстване.  Извършва се проверка дали стойността в поле Искано финансиране (Безвъзмездна финансова помощ) в раздел Финансова информация – източници на финансиране (в лева), е равна или по-малка от определената за конкретния кандидат в раздел 8 от условията за кандидатстване. |

**23. Начин на подаване на проектното предложение/концепциите за проектни предложения:**

Проектно предложение по процедурата може да бъде подадено от кандидата или от оправомощено от него лице единствено чрез попълване на уеб базиран формуляр за кандидатстване чрез системата ИСУН: <http://eumis2020.government.bg/>. В случай че проектното предложение се подава от оправомощено лице, е необходимо представянето на документ за оправомощаване от ръководителя на структурата - кандидат.

**Веднъж посочен, имейл адресът, асоцииран с профила на кандидата в ИСУН, не може да се променя.** Необходимо е кандидатът да разполага винаги с достъп до имейл адреса, към който е асоцииран профилът в ИСУН.

**24.** **Списък на документите, които се подават на етап кандидатстване[[8]](#footnote-9):**

*Прилагат се само документи, които не са общодостъпни и публикувани на официална страница на органа, компетентен за издаването им или на други общодостъпни места. В случай че документите са публично достъпни, следва да се посочат активни електронни адреси, на които те са публикувани.*

24.1. Документ за оправомощаване на лицето, което подписва с квалифициран електронен подпис от името на кандидата документите за кандидатстване по процедурата, ***ако е приложимо.*** При тази хипотеза, представляващият кандидата декларира в лично качество в отделен файл обстоятелствата, посочени в електронните декларации във формуляра за кандидатстване в ИСУН (обща декларация и декларация за НСИ), като брандира документа съгласно изискванията за видимост, прозрачност и комуникация с логото на Европейския съюз и логото на програмата. Заповедта за оправомощаване, както и файлът с декларацията, се подписват от лицето с право да представлява кандидата с електронен подпис, след което се прикачват в ИСУН. От текста на заповедта следва да става ясно, че лицето/лицата с право да представлява/т кандидата оправомощава/т лицето/лицата да го/ги представлява като подаде от името на кандидата конкретното проектно предложение. Оправомощеното лице за подаване на проектното предложение няма право да оправомощава други лица. – прилага се към тип документ „Заповед за оправомощаване“ в ИСУН;

24.2. Анализ относно остойностяването на дейностите, отговарящ на изискванията на Раздел 14 „Категории разходи, допустими за финансиране“ от условията за кандидатстване - във формат \*.xls, .xlsx. със съответните приложения, подробно разписани в т. 14.7;

24.3. Списък с линкове към сайт на АОП (ЦАИС ЕОП) за публикуваните решения/ обявления/ обяви за събиране на оферти за процедури/избор на изпълнители за обществени поръчки по реда на ЗОП, ако е приложимо;

24.4. Обща декларация по Приложение № 3 от условията за кандидатстване, при оправомощаване - прилага се към тип документ „Заповед за оправомощаване“ в ИСУН;

Декларацията се попълва и подписва от представляващия кандидата и ръководителя на партньора, които декларират в лично качество обстоятелствата, съгласно образеца по Приложение № 3 от условията за кандидатстване.

24.5. Декларация за данни от НСИ по Приложение № 4 от условията за кандидатстване, при оправомощаване - прилага се към тип документ „Заповед за оправомощаване“ в ИСУН;

Декларацията се попълва и подписва от представляващия кандидата и ръководителя на партньора, които декларират в лично качество обстоятелствата, съгласно образеца по Приложение № 4 от условията за кандидатстване.

24.6. Заповед на министъра на околната среда и водите по раздел 8 от условията за кандидатстване - прилага се към тип документ „Споразумение за партньорство“ в ИСУН;

24.7. Декларация за съгласие от първостепенния разпоредител на кандидата и партньора за кандидатстване по процедурата - прилага се към тип документ „Заповед за оправомощаване“ в ИСУН.

24.8. Други документи, спомагащи за обосновката на необходимостта от изпълнение на проектното предложение, включително проучвания, анализи и други - прилага се към тип документ „Проучвания, анализи, оценки, необходими за подготовка на проектното предложение“ в ИСУН, ако е приложимо.

Подписването на документите и прикачването им в ИСУН се извършва съгласно Ръководство за потребителя за модул „Е-кандидатстване“ и Приложение № 1 към условията за кандидатстване.

**25. Краен срок за подаване на проектното предложение[[9]](#footnote-10):**

**04 февруари 2025 г.**

Кандидатът следва да съобрази максималния срок за изпълнение на дейностите по проекта и крайния срок за допустимост на разходите, 31 декември 2029 г.

**26. Допълнителна информация:**

Кандидатът по процедурата може да иска разяснения по документите за кандидатстване, в частта „Условия за кандидатстване“ в срок до три седмици преди крайния срок, посочен в раздел 25 на условията за кандидатстване, чрез модула за „Е-кандидатстване“, достъпен на интернет адрес: <https://eumis2020.government.bg/> съгласно [Ръководство за потребителя за модул „Е-кандидатстване”](https://files2020.government.bg/7b89e1d3-8e0b-4e93-b289-ba240f2661f2?access_token=BsxXSxYVOlFw0qcNq6Ib1IW-2a1tUxC-hvFLjQw9XYEZJR5DItWiLRlq-VPo4Ihe9BPZamuEg6xu_9mowhBrUnJIiz65xwTw4G9DBru-ohfrvlSkgp85URBn7jtGdLhM2iDPAO6gVP1gPAL3Enpv4svQ2POqULwljl8tKpVmE5trEaKIf-XmA9Nzsafp587YGA4j59N3O84dSoXY9dekCKnQeZvw20bZFGi2kjrh9SV-H4O9hlmPzaftfndkHzhXus9ZqYhH2Mv8cvdyBdf_hJVRGed1BiCvRJh7NDR0m8Y) .

Разясненията от УО се дават по отношение на условията за кандидатстване, не съдържат становище относно качеството на проектното предложение и са задължителни за кандидата. Писмени отговори ще бъдат публикувани в 10-дневен срок от получаване на искането за разяснения, но не по-късно от две седмици преди крайния срок за подаване на проектни предложения. Отговорите ще бъдат публикувани в системата ИСУН, модул Е-кандидатстване, секция „Отворени процедури“, „Документи за кандидатстване и информация“, както и на интернет страницата на ПОС 2021-2027 г. в Единния информационен портал на Европейските фондове <http://www.eufunds.bg>, като за това ще бъде информиран кандидатът.

**27. Приложения към Условията за кандидатстване:**

* Приложение № 1: Указания за попълване на формуляр за кандидатстване и подаване на проект по процедурата чрез системата ИСУН;
* Приложение № 2: Образец на Анализ на остойностяване.
* Приложение № 3: Обща декларация – образец;
* Приложение № 4: Декларация за данни от НСИ – образец.

1. Посочват се конкретни изисквания към индикаторите (показателите) по процедурата, вкл. индикатори (показатели), които следва задължително да бъдат включени в проектните предложени, в случай че има такива. [↑](#footnote-ref-2)
2. Посочва се процентът на безвъзмездната финансова помощ (европейско и национално съфинансиране) и на съфинансирането от страна на бенефициентите (ако е приложимо). [↑](#footnote-ref-3)
3. В случай че е приложимо, се посочват и недопустими разходи, както и съответната информация съгласно изискванията на чл. 59, ал. 2 от Закона за управление на средствата от Европейските фондове при споделено управление. [↑](#footnote-ref-4)
4. Когато се изпълняват от външен изпълнител. [↑](#footnote-ref-5)
5. Описват се изискванията за постигане на съответствие с хоризонталните принципи на ЕС и, ако е приложимо, на принос към тях. [↑](#footnote-ref-6)
6. Попълва се ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-7)
7. Попълва се ако по процедурата се извършва предварителен подбор на концепции за проектни предложения по смисъла на чл. 31, ал. 1 от Закона за управление на средствата от Европейските фондове при споделено управление. [↑](#footnote-ref-8)
8. В случай че по процедурата се извършва предварителен подбор на концепции за проектни предложения, документите, които се подават на този етап, се посочват отделно. [↑](#footnote-ref-9)
9. В случай че по процедурата се извършва предварителен подбор на концепции за проектни предложения, се посочва и краен срок за подаване на концепциите. [↑](#footnote-ref-10)